Կանայք դեղագործության մեջ

Կանայք զբաղվել են դեղագործությամբ, սակայն ինչպես մյուս աշխատանքներում, այստեղ նույնպես նրանք ենթարկվել են սահմանափակումների։ Օրինակ, միայն 1964 թվականին ընդունվեց Քաղաքացիական իրավունքների ամերիկյան ակտը, որն արգելում էր կանանց նկատմամբ խտրականությունը՝ միայն սեռով պայմանավորված աշխատանքի չընդունելը (ներառյալ դեղագործի մասնագիտությունը)։ Նույնիսկ այսօր ոչ բոլոր երկրներն են ապահովում կանանց համար աշխատանքի հավասար հնարավորություններ։

## Կանայք միջնադարյան դեղագործության մեջ
Ապոթեկարն այն բուժաշխատողն է, որը դեղամիջոցներ է տրամադրում բժիշկներին, վիրաբույժներին և հիվանդներին։ Այժմ այդ գործը ստանձնել է ժամանակակից դեղագործը։ Միջնադարում դեղագործները համալսարաններում չեն սովորել, ինչպես բժիշկները։ Նրանք հիմնականում վերապատրաստվել են գիլդիաներում և աշկերտություններում։ Դեղագործությամբ սովորաբար ընտանիքով են զբաղվել, և ընտանիքի կին անդամներն աշխատել են իրենց ամուսինների կողքին՝ խանութներում՝ սովորելով այդ մասնագիտությունը։ Կանանց այդ ժամանակ դեռևս չէր թույլատրվում կրթություն ստանալ համալսարաններում, ուստի սա նրանց համար բժշկական գիտելիքների և բժշկության մեջ վերապատրաստվելու հնարավորություն էր։ Նախկինում կանայք էին զբաղվում այլ կանանց առողջության հարցերով, որոնք հարմար չէին համարվում տղամարդկանց համար, ինչպես օրինակ մանկաբարձությունը։ Թեև բժիշկները բժշկական խորհուրդներ էին տալիս, նրանք դեղորայք չէին պատրաստում, ուստի սովորաբար իրենց հիվանդներին ուղարկում էին դեղագործների մոտ, որոնք նաև որոշակի բժշկական խորհուրդներ էին տալիս։

## Կանայք ժամանակակից դեղագործության մեջ
Կանանց դեղագործների ազգային ասոցիացիան հիմնադրվել է Լոնդոնում 1905 թվականի հունիսի 15-ին Մարգարետ Էլիզաբեթ Բյուքենանի և Իզաբելլա Սքիներ Քլարքի քննարկումներից հետո։ Սկզբնական հանդիպումները տեղի են ունեցել Քլարքի տանը։ Անդամ կարող էին դառնալ նրանք, ովքեր անցել էին հիմնական քննությունները, այդպիսով՝ 50 կանայք անմիջապես միացան։ Մինչեւ 1912 թվականը Բյուքենենը պնդում էր, որ գործնականում բոլոր կանայք, ովքեր զբաղվում են դեղագործությամբ, ասոցիացիայի անդամներ են։

## Նշանավոր դեղագործ կանայք
* Աննա Դանացի (1532–1585), ոչ պրոֆեսիոնալ դեղագործ, այժմ համարվում է առաջին կին դեղագործուհին Գերմանիայում։
* Կատերինա Վիտալե (1566–1619), Մալթայի առաջին կին դեղագործը և քիմիկոսը, ինչպես նաև Knights Hospitaller-ի առաջին կին դեղագործը։
* Մարիա Դաուերեր (1624-1688) առաջին շվեդ կին դեղագործ, (առաջին պաշտոնապես վերապատրաստված կին դեղագործը Մարթա Լեթն էր)։
* Էլիզաբեթ Գուկինգ Գրինլիֆ (1681–1762), առաջին կին դեղագործը Տասներեք գաղութներում։ Նա համարվում է ԱՄՆ-ի առաջին կին դեղագործը։
* Սյուզան Հայհերսթ (1820–1909), ԱՄՆ-ում դեղագործի որակավորում ստացած առաջին կինը Ֆիլադելֆիայի դեղագործական քոլեջից։
* Մարի Կորիննա Պուտնամ Ջակոբի (1842–1906), 1863 թվականին ավարտել է Նյու Յորքի դեղագործական քոլեջը, դարձել առաջին կինը, որն ավարտել է Միացյալ Նահանգների դեղագործական դպրոցը։
* Իզաբելլա Սքիներ Քլարկ (1842–1926) և Ռոուզ Կումբս Մինշուլ (1845–1905), առաջին երկու կանայք, որոնք ընտրվել են Մեծ Բրիտանիայի դեղագործական ընկերության լիիրավ անդամներ 1879 թվականին։
* Մարգարետ Էլիզաբեթ Բյուքենան (1865–1940), առաջին կինը, որն ընտրվել է Մեծ Բրիտանիայի դեղագործական ընկերության խորհրդի անդամ 1918 թվականին՝ ծառայելով մինչև 1926 թ.:
* Կորա Դոու (1868–1915), դեղագործ Սինցինատիում, Օհայո, իր ժամանակի առաջատար կին դեղագործուհին, իր անունով բացել է տասնմեկ դեղագործական խանութ։
* Ֆանի Դիքո, առաջին կին դեղագործը Միացյալ Թագավորությունում (1870 թ.):
* Ջուլիա Փերլ Հյուզ (1873–1950), առաջին աֆրոամերիկացի կին դեղագործը, որն ունեցել է իր սեփական դեղատունը։
* Ջին Իրվայն (1877–1962), Մեծ Բրիտանիայի դեղագործական ընկերության առաջին կին նախագահը 1947-1948 թթ.:
* Շարլոտ Ջեյքոբս, Նիդեռլանդների առաջին կին դեղագործը(1879 թ.):
* Քերոլայն Քոփ, առաջին կին դեղագործը Ավստրալիայում (1880 թ.):
* Շարլոտ Շոու և Նիլսին Շուսեն,Դանիայի առաջին կին դեղագործները (1896 թ.):
* Աննա Լուիզ Ջեյմս (1886–1977), առաջին աֆրոամերիկացի կին դեղագործը Կոնեկտիկուտում։
* Էլլա Պ. Ստյուարտ (1893–1987), առաջին աֆրոամերիկացի կին դեղագործներից մեկը Միացյալ Նահանգներում։
* Քրիստինա Ջեսոպ Ուիլսոն, առաջին կին դեղագործը, որը որակավորում է ստացել Իռլանդիայի հարավում 1900 թվականին։
* Քամրան Ազիզ (1922-2017) և Այշե Դանա, Հյուսիսային Կիպրոսի առաջին կին դեղագործները (1944թ.):
* Մարի Մունսոն Ռունգ (1928–2014), Ամերիկայի դեղագործների ասոցիացիայի (APhA) առաջին կին և առաջին աֆրոամերիկացի ընտրված նախագահը (1979 թ.):
* Ռեմեդիոս Մ. «Ռեմի» Գաբրիել, առաջին կին լիցենզավորված դեղագործը Գուամում (1953 թ.):
* Ջուլի Զինիհիտ, Սողոմոնյան կղզիներից առաջին կինը, որը 2010 թվականին աշխատել է որպես գլխավոր դեղագործ Ազգային ուղեգրային հիվանդանոցում։
* Անջելիտա Բոշ,  առաջին կին դեղագործը Պուերտո Ռիկոյում։

## Ծանոթագրություններ


Կատեգորիա:Դեղագիտության պատմություն
Կատեգորիա:Կին դեղագործներ